(તંત્રીને પત્ર): તંત્રીશ્રી: જૂનના પ્રથમ સપ્તાહમાં ગાંધી મેદાનમાં ગવર્નરની ઈલેવન અને ચીફ મિનિસ્ટરની ઈલેવન વચ્ચેની ક્રિકેટ મેચ ચાલતી હતી ત્યારે એક દુર્ઘટના બની ગઈ. ચીફ મિનિસ્ટરની ટીમના એક ફાસ્ટ બોલરે, જે ચીફ મિનિસ્ટરની સાથે જ હમણાં કોન્ગ્રેસ પક્ષમાં જોડાયો હતો, એના બોલિંગરન પર દોડીને બોલ નાખ્યો ત્યારે જ એનું પેન્ટ નીકળી ગયું. પણ આ દુર્ઘટના નથી. દુર્ઘટના એ છે કે એમ્પાયરે એને 'નો-બોલ' કહ્યો. પાછળથી ખબર પડી કે એમ્પાયર ભાજપી હતો. જો ભાજપીઓને રમતનું અમ્પાયરિંગ આવડતું નથી તો શા માટે એ લોકો આવી જવાબદારી લેતા હશે?... આપનો વિશ્વાસુ...